CELEX: 62008CA0076
Language: el
Date: 2009-09-10 00:00:00
Title: Υπόθεση C-76/08: Απόφαση του Δικαστηρίου (δεύτερο τμήμα) της 10ης Σεπτεμβρίου 2009 — Επιτροπή των Ευρωπαϊκών Κοινοτήτων κατά Δημοκρατίας της Μάλτας (Παράβαση κράτους μέλους — Παραδεκτό — Διατήρηση των αγρίων πτηνών — Οδηγία 79/409/ΕΟΚ — Εαρινή θήρα — Απαγόρευση — Απόκλιση από το σύστημα προστασίας — Προϋπόθεση της ελλείψεως άλλης ικανοποιητικής λύσης — Δικαιολογημένη εμπιστοσύνη)

7.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 267/16
            
         Απόφαση του Δικαστηρίου (δεύτερο τμήμα) της 10ης Σεπτεμβρίου 2009 — Επιτροπή των Ευρωπαϊκών Κοινοτήτων κατά Δημοκρατίας της Μάλτας
   (Υπόθεση C-76/08) (1)
   
   (Παράβαση κράτους μέλους - Παραδεκτό - Διατήρηση των αγρίων πτηνών - Οδηγία 79/409/ΕΟΚ - Εαρινή θήρα - Απαγόρευση - Απόκλιση από το σύστημα προστασίας - Προϋπόθεση της ελλείψεως «άλλης ικανοποιητικής λύσης» - Δικαιολογημένη εμπιστοσύνη)
   2009/C 267/27
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: D. Recchia, D. Lawunmi και P. Oliver)
   
      Καθής: Δημοκρατία της Μάλτας, (εκπρόσωποι: S. Camilleri, D. Mangion, J. Bouckaert, advocaat)
   
      Αντικείμενο
   
   Παράβαση κράτους μέλους — Παράβαση του άρθρου 9 της οδηγίας 79/409/ΕΟΚ του Συμβουλίου, της 2ας Απριλίου 1979, περί της διατηρήσεως των αγρίων πτηνών (ΕΕ L 103, σ. 1) — Μη τήρηση των κριτηρίων που καθορίζει η οδηγία για τη χορήγηση παρεκκλίσεως που επιτρέπει την εαρινή θήρα ορτυκιών και τρυγονιών
   
      Διατακτικό
   
   Το Δικαστήριο αποφασίζει:
   
               1)
            
            
               Η Δημοκρατία της Μάλτας, επιτρέποντας την έναρξη της θήρας ορτυκιού (Coturnix coturnix) και τρυγονιού (Streptopelia turtur) κατά την εαρινή περίοδο αποδημίας των ετών 2004 έως 2007, χωρίς να τηρήσει τις προϋποθέσεις του άρθρου 9, παράγραφος 1, της οδηγίας 79/409/ΕΟΚ του Συμβουλίου, της 2ας Απριλίου 1979, περί της διατηρήσεως των αγρίων πτηνών, όπως έχει τροποποιηθεί, για τα έτη 2004 έως 2006, με τον κανονισμό (ΕΚ) 807/2003 του Συμβουλίου, της 14ης Απριλίου 2003 και για το έτος 2007, με την οδηγία 2006/105/ΕΚ του Συμβουλίου, της 20ής Νοεμβρίου 2006, παρέβη τις υποχρεώσεις που υπέχει από την οδηγία αυτή.
            
         
               2)
            
            
               Καταδικάζει τη Δημοκρατία της Μάλτας στα δικαστικά έξοδα.
            
         
      (1)  ΕΕ C 92 της 12.4.2008.